Ο **Γουλιέλμος Δ΄** (ολλανδ. *Willelm IV*, 1 Σεπτεμβρίου 1711 - 22 Οκτωβρίου 1751) από τον Οίκο του Νάσσαου ήταν κυβερνήτης (*stadtholder*) των επτά Ηνωμένων Επαρχιών, ο πρώτος κληρονομικός κυβερνήτης.

Βιογραφία
---------

Ο *Γουλιέλμος Κάρολος Ερρίκος Φρίζο* γεννήθηκε στο Λέεβαρντεν της Ολλανδίας και ήταν ο μόνος γιος του Ιωάννη Γουλιέλμου Φρίζο της Οράγγης, κυβερνήτη των επαρχιών Φρεισίας και Χρόνινεν. Μητέρα του ήταν η Μαρία Λουίζα, κόρη του Καρόλου της Έσσης-Κάσσελ.

Όταν ο πατέρας του απεβίωσε το 1711 τον διαδέχθηκε ως κυβερνήτης των δύο επαρχιών, αλλά ήταν σχεδόν δύο μηνών και έτσι ήταν υπό την επιτροπεία της μητέρας του. Το 1720 χρίστηκε ιππότης του Τάγματος της Περικνημίδος. Το 1722 η επαρχία Γκέλντερς τον εξέλεξε ως κυβερνήτη. Αργότερα τo 1729 απεβίωσε ο 4ος εξάδελφός του Χριστιανός του Νάσσαου-Ντίλενμπουργκ άτεκνος και τον κληρονόμησε. To 1743 απεβίωσε ο 3ος εξάδελφος του πατέρα του Γουλιέλμος Υάκινθος του Νάσσαου-Ζήγκεν και τον κληρονόμησε επίσης. 

Το 1747 γαλλικός στρατός εισέβαλε στη Φλάνδρα απειλώντας την Ολλανδία. Οι κάτοικοι συνειδητοποίησαν ότι η κατάτμηση της χώρας τους την είχε αποδυναμώσει· αποφάσισαν ότι χρειαζόταν ένας ισχυρός κυβερνήτης και στράφηκαν στον Πρίγκιπα της Οράγγης. Έτσι ο Γουλιέλμος Δ΄ και η οικογένειά του μετέβησαν από το Λέεβαρντεν στη Χάγη. Η Γενική Συνέλευση των Κάτω Χωρών τον ονόμασε κυβερνήτη όλων των επτά Ηνωμένων Επαρχιών και έκανε τη θέση κληρονομική. Ο Γουλιέλμος Δ΄ τοποθέτησε τον Λουδοβίκο Ερνέστο του κλάδου Μπράουνσβαϊγκ-Λύνεμπουργκ ως στρατάρχη.

Ο Γουλιέλμος Δ΄ εθεωρείτο πρόσχαρος, μορφωμένος και επιτυχημένος πρίγκιπας. Αν και δεν είχε πρότερη εμπειρία στη διακυβέρνηση, ήταν δημοφιλής. Σταμάτησε την με ανάθεση, έμμεση συλλογή φόρων, όπου οι εισπράκτορες πλούτιζαν μεγάλα ποσά. Ήταν επίσης γενικός Διευθυντής της *Ολλανδικής Εταιρείας των Ανατολικών Ινδιών* και οι σχέση του με τους επιχειρηματίες μεγάλωνε. Παράλληλα η διαφορά πλουσίων και φτωχών αυξανόταν. Ήταν γενικός Κυβερνήτης ως το 1751, οπότε απεβίωσε στη Χάγη. Στις ΗΠΑ, η κομητεία Όραντζ της Βιρτζίνια και η πόλη Όραντζμπεργκ της Νότιας Καρολίνας ονομάστηκαν από αυτόν.

Οικογένεια
----------

Νυμφεύτηκε το 1734 την Άννα των Γουέλφων-Αννοβέρου, κόρη του Γεωργίου Β΄ της Μεγάλης Βρετανίας, και είχε τέκνα:

* θνησιγενής κόρη (19 Δεκεμβρίου 1736).
* θνησιγενής κόρη (22 Δεκεμβρίου 1739).
* Καρολίνα (1743 - 1787), παντρεύτηκε τον Κάρολο Χριστιανό του Νάσσαου-Βάιλμπουργκ.
* Άννα (15 Νοεμβρίου - 29 Δεκεμβρίου 1746).
* Γουλιέλμος Ε΄ (1748 - 1806), Πρίγκιπας της Οράγγης.

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/424339. Ανακτήθηκε στις 23  Αυγούστου 2017.
2. 1 2  «Willem IV van Oranje-Nassau». *Biografisch Portaal*. 98449548.
3. 1 2  (Αγγλικά) *SNAC*. w6x94zsq. Ανακτήθηκε στις 9  Οκτωβρίου 2017.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
5. ↑  p10127.htm#i101263. Ανακτήθηκε στις 7  Αυγούστου 2020.
6. ↑  (Αγγλικά) *Union List of Artist Names*. 25  Οκτωβρίου 2016. 500353640. Ανακτήθηκε στις 22  Μαΐου 2021.
7. 1 2 3 4  Darryl Roger Lundy: (Αγγλικά) *The Peerage*.
8. ↑  «List of Royal Society Fellows 1660-2007». *Complete List of Royal Society Fellows 1660-2007*. Βασιλική Εταιρεία. σελ. 382.
9. ↑  Suzanna van Dijk· Jo Nesbitt (1 Ιανουαρίου 2004). *I Have Heard about You: Foreign Women's Writing Crossing the Dutch Border : from Sappho to Selma Lagerlöf*. Uitgeverij Verloren. σελ. 168. ISBN 90-6550-752-3.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24574846
* LCCN: n84091093
* ISNI: 0000 0000 6674 9007
* GND: 119357585
* SUDOC: 084625015
* BNF: cb162213375 (data)
* BPN: 98449548
* ULAN: 500353640
* CiNii: DA10127019
* RKD: 424339

 |

 |